cyanic-selkie/wikianc huggingface dataset:
Գեղամյաններ
Գեղամյանները (ամենանշանավոր դեմքը Գաբրիել յուզբաշին էր) գործուն մասնակցություն են ունեցել հայ ազգային-ազատագրական պայքարին։ 1780-ական թթ․ նրանք Արարատյան հայերի անունից դիմել են ռուս, կառավարությանը և օգնություն խնդրել՝ ազատագրվելու խանական լծից։ 1804 թ.-ի ռուս, զորքերի երևանյան առաջին ձախողված արշավանքից հետո Գաբրիել, Հովհաննես և Բարսեղ Գեղամյանները իրենց պատկանած գյուղերի բնակչության հետ անցան Վրաստան, որտեղ նրանց շնորհվեց ռուս, ազնվականի կոչում։ Գտնվելով նյութական ծանր պայմաններում՝ մի քանի տարի անց Գեղամյանները կրկին վերադարձան Երևանի խանություն և վերագրավեցին իրենց նախկին դիրքը։ Կալվածատեր Գեղամյանների դեմ երկարատև պայքար են մղել նրանց ենթակա գյուղերի, մասնավորապես Բջնիի գյուղացիները։
Կատեգորիա:Գեղամյաններ
Սիզիփոս
Սիսիփոս (հին հունարեն՝ Σίσυφος), ըստ հին հունական առասպելաբանության՝ եղել է Կորնթոս քաղաքի հիմնադիրը և թագավորը։
Եղել է խարդախ և շահախնդիր, ուստի և մահից հետո աստվածների կողմից պատժվել է իր հանցանքների համար։ Աստվածները նրան դատապարտել են հավերժորեն սարն ի վեր գլորել ծանր մի ժայռ, որը հազիվ գագաթին հասած, դարձյալ գլորվում էր ցած և նա ստիպված էր ամբողջ աշխատանքն սկսել սկզբից։ Այստեղից էլ առաջացել է «Սիզիփոսյան աշխատանք» արտահայտությունը՝ անօգուտ աշխատանք իմաստով։
Մեկնաբանություններ
Ըստ արեգակնային տեսության Սիզիփոս թագավորը ամեն օր արևելքում ծագող արևի սկավառակն է, որը երեկոյան մայր է մտնում արևմուտքում ։ Այլ փիլիսոփաներ նրան համեմատում են վեր բարձրացող և թափվող ալիքների կամ ալեկոծության հետ ։ Մ․թ․ա․ 1-ին դարում, էպիկուրյան փիլիսոփա Լուկեցիոսը մեկնաբանում է պատմությունը որպես իշխանափոխության և փառքի փոփոխություն ։ Սյորեն Կիերկեգորը գտնում է, որ Սիզիփոսի պատմությունը վերաբերվում է այն ամենին, ինչ անձը սիրում է՝ «Զվարճալի է, որ հոգեկան հիվանդություն ունեցող անձը կարող է պատահական քար վերցնել և համարել այն փող ու միևնույն ժամանակ Դոն Ժուանը կարող է ունենալ 1003 սիրեկան, որոնց քանակը նշանակում է, որ նրանք արժեք չունեն։ Դրա համար «սեր» բառը տարբեր նշանակություն ունի բոլորի համար» ։ Ֆրիդրիխ Ուելքերը համարում է, որ այս պատմությունը խորհրդանշում է մարդու գիտելիքի ձգտման անհուսալիությունը, իսկ Սողոմոն Ռայնախը գտնում է որ Սիզիփոսի քարը խորհրդանշում է Սիզիփեումի (Կորնթոսի ամրոցի) կառուցումը։ 1942 թվականի իր «Սիզիփոսի առասպելը։ Էսսե աբսուրդի մասին» էսսեում, Ալբեր Կամյուն Սիզիփոսի մեջ տեսնում է մարդու կյանքի և գոյության աբսուրդային բնույթը․ Կամյուն եզրակացնում է՝ «Սիզիփոսին պետք է երջանիկ պատկերացնել», քանի որ «հենց միայն գագաթներ նվաճելու համար թափված ջանքերը բավական են, որ լցնեն մարդու սիրտը»։
Տրված հանձնարարության իմաստի կորստի հետևանքով աշխատողների ունեցած վիճակն անվանում են «սիզիփոսյան վիճակ»։ Գիտափորձերից կատարած երկու հիմնական եզրակացությունները հետևյալն են՝ մարդիկ ավելի լավ են աշխատում, եթե աշխատանքը իմաստալից է թվում և մարդիկ թերագնահատում են իմաստի և մոտիվացիայի միջև եղած հարաբերությունը ։
Ծանոթագրություններ
Կատեգորիա:Հին հունական առասպելաբանություն Կատեգորիա:Քաղաք հիմնադրած անձինք
Քյուչուկվիրեն
Քյուչուկվիրեն, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Շատլե (կանտոն)
Շատլե (Châtelet), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Սենտ Աման Մոնտրոն օկրուգի մեջ։ Համաձայն 1999 թվականի մարդահամարի կանտոնի բնակչությունը 3411 մարդ էր։ Կանտոնի համարը 1811 է։ Կանտոնում կա 7 կոմունա։
Արտաքին հղումներ
Կատեգորիա:Ֆրանսիայի կանտոններ
Դովեր (Դելավեր)
Դովեր (Dover), քաղաք է ԱՄՆ-ի արևելյան մասում,Դելավեր նահանգում ։ Դովերը Դելավերի մայրաքաղաքն է։ 2000 թ-ի տվյալներով քաղաքի բնակչությունը կազմում էր 32 135 մարդ։ Քաղաքը հիմնադրվել է Փեն Ուիլյամի կողմից, ով նաև Պենսիլվանիայի հիմնադիրն է։
Ծանոթագրություններ
Կատեգորիա:Դելավերի քաղաքներ Կատեգորիա:Դելավեր Կատեգորիա:1683 թվականին հիմնադրված բնակավայրեր
Ռազդոլովկա (գյուղ, Բլիզնյուկովի շրջան)
Ռազդոլովկա (Роздолівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1875 թվականին։
2001 թվականի տվյալներով Ռազդոլովկա գյուղում բնակվում էր 134 մարդ։ Բնակավայրը զբաղեցնում է 0,43 կմ² տարածք։ Բնակչության խտությունը կազմում էր 311,63 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1875 թվականին հիմնադրված բնակավայրեր
Նովոպետրովկա (գյուղ, Բելոպոլիեի շրջան)
Նովոպետրովկա (Новопетрівка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Նովոպետրովկա գյուղում բնակվում էր 204 մարդ։
Արտաքին հղումներ
Կատեգորիա:Ուկրաինայի Սումիի մարզի Բելոպոլիեի շրջանի բնակավայրեր Կատեգորիա:Ուկրաինայի գյուղեր
Բերենդորֆ
Բերենդորֆ (Baerendorf), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2009 թվականի դրությամբ կազմում է 305 մարդ, բնակչության խտությունը` 40.50 մարդ/կմ²։ Բնակավայրը զբաղեցնում է 7.53 կմ² տարածք։
Աշխարհագրություն
Գտնվում է Փարիզ քաղաքից 350 կմ արևելք, Ստրասբուրգ քաղաքից` 60 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 189 աշխատունակ (15-64 տարեկան) բնակիչ, որոնցից ակտիվ էին 139-ը, իսկ ոչ ակտիվները` 50։ Ակտիվության ցուցանիշը կազմում է 73,5 %։ 139 աշխատունակ մարդկանցից աշխատել է 131 անձ (73 տղամարդ և 58 կին)։ Գործազուրկ են եղել 8 անձ (5 տղամարդ և 3 կին)։ 50 անաշխատունակներից 11-ը եղել են աշակերտներ կամ ուսանողներ, 22-ը` թոշակառուներ, իսկ 17-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Գրիգոր Յաղջյան
Գրիգոր Վարդանի Յաղջյան, հայ դրամատուրգ, ՀԽՍՀ վաստակավոր արտիստ (1954), ԽՍՀՄ գրողների միության անդամ 1953 թվականից։
Կենսագրություն
Ծնվել է Ալեքսանդրապոլ (այժմ՝ Գյումրի) քաղաքում։ 1931-1934 թվականներին խաղացել է Լենինականի դրամատիկական, 1936-1940 թվականներին՝ Կիրովականի, 1944 - 1947 թվականներին՝ Ստեփանավանի թատրոններում։ 1959 թվականին ավարտել է ԽՍՀՄ գրողների միությանը առընթեր գրական բարձրագույն դասընթացները (Մոսկվա)։ 1966-1982 թվականներին եղել է Երևանի դրամատիկական թատրոնի գրական բաժնի վարիչը։
1941 թվականին նկարահանվել է «Սովետական լեզվի դասընթաց» կարճամետրաժ ֆիլմում։ Մահացել է Երևանում ։
Աղբյուրներ
Կատեգորիա:20-րդ դարի արևելահայ դրամատուրգներ Կատեգորիա:Հայ դերասաններ Կատեգորիա:20-րդ դարի արևելահայ արձակագիրներ Կատեգորիա:ԽՍՀՄ գրողների միության անդամներ Կատեգորիա:ՀԽՍՀ վաստակավոր արտիստներ Կատեգորիա:Գյումրի քաղաքում ծնվածներ
Եթովպական նապաստակ
Եթովպական նապաստակ (Lepus fagani), Նապաստականմանների կարգի կաթնասուն կենդանի։ Նապաստակի այս տեսակը առաջին անգամ նկարագրել է բրիտանացի մամոլոգ Օլդֆիելդ Թոմասը 1903 թվականին։
Բնության պահպանության միջազգային միությունը այս տեսակը ընդգրկել է հատուկ պահպանության մեջ՝ որպես քիչ մտահոգող տեսակ։
Տարածվածություն
Տարածման արեալը ընդգրկում է միայն Եթովպիան։ Այս տեսակին կարելի է հանդիպել 500-2500 մ բարձրություններում ։ Ենթադրվում է, որ նա ապրում է անտառի տափաստանային, մարգագետնային և խոտածածկ տարածքներում։
Վարք
Գրեթե ոչինչ հայտնի չէ այս տեսակի վարքի և սովորությունների մասին։
Մորֆոլոգիական նշաններ
Ընդհանուր ընդհանուր երկարությունը 45,0–54,0 սմ է, քաշը՝ 2,5 կգ։ Մեջքի մազերը դեղնավուն-շագանակագույն են, իսկ որովայնինը՝ սպիտակավուն ։ Ականջներն ու պոչի ծայրը սև են։
Պահպանություն
1996 թվականից ի վեր եթովպական նապաստակն ըստ ԲՊՄՄ-ի վտանգված տեսակների կարմիր ցուցակում տվյալների պակաս ունի։ Դա պայմանավորված է նրանով, որ չնայած տարածված տեսակ է, նրա կարգավիճակի և պահպանության մասին շատ քիչ բան է հայտնի։ Տեսակի տարածման միտման ներկա վիճակն անհասկանալի է։ Տեսակին հայտնի սպառնալիքներ չկան։ Այն հանդիպում է «Աբիջատա-Շալլա» ազգային պարկում և «Գամբելա» ազգային պարկում ։
Արտաքին հղումներ
Կատեգորիա:Նապաստականմաններ Կատեգորիա:Նապաստակներ Կատեգորիա:Էնդեմիկ կենդանիներ
Կեմփբել Ռ. Մակկքոնել
'''Կեմփբել Ռ. Մակկքոնել''' (Campbell R. «Mac» McConnell, ), ամերիկացի տնտեսագետ, վաստակավոր պրոֆեսոր, «Տնտեսագիտություն» դասագրքի հեղինակ, որը հրատարակվել է 21 անգամ։
Կենսագրություն
Մակքոնելը ստացել է արվեստի բակալավրի աստիճան Քորնել քոլեջում 1950 թվականին, Արվեստի մագիստրոսի աստիճան՝ Իլինոյսի համալսարանում 1951 թվականին։ 1953 թվականին նա ստացել է իր դոկտորական (Ph.D.) (Philosophiæ Doctor) աստիճանը Այովայի համալսարանում ։
Նա դասավանդել Նեբրասկա-Լինքոլնի համալսարանում 1953 թվականից մինչև իր թոշակի անցնելը՝ 1990 թվականը։
Մակկքոնելը ուներ ջազային ձայնագրությունների մեծ հավաքածու և հաճույքով կարդում էր ջազի պատմությունը ։ Եղել է Միջին Արևմուտքի տնտեսական ասոցիացիաի նախագահը, Ամերիկյան տնտեսական ասոցիացիայի տնտեսական կրթության կոմիտեի անդամ և Առաջին դաշնային Lincoln Bank-ի տնօրենների խորհրդի անդամ 1975-2010 թվականներին ։
Մակկքոնելը մահացել է 2019 թվականի հունվարի 5-ին ԱՄՆ-ի Նեբրասկա նահանգի Լինքոլն քաղաքում։ Ունի երկու դուստր, որդի՝ Քերթիս Մակկքոնելը, երեք թոռ։
Մրցանակներ
Իր ձեռքբերումների համար Քեմփբել Մակկքոնելը բազմիցս պարգևատրվել է.
Ծանոթագրություններ
Կատեգորիա:Մանկավարժներ Կատեգորիա:Պրոֆեսորներ Կատեգորիա:Ամերիկացի տնտեսագետներ Կատեգորիա:20-րդ դարի ամերիկացի տնտեսագետներ Կատեգորիա:Ամերիկացի գիտնականներ
Մատուրեյա
Մատուրեյա (Maturéia), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Սեռա դու Տեյշեյրայի գավառի կազմի մեջ։ Բնակչությունը կազմում է 5226 մարդ (2006 թվականի տվյալներով)։ Գրավում է 83,714 կմ2 տարածք։ Բնակչության խտությունը՝ 62,4 մարդ/կմ²։
Պատմություն
Քաղաքը հիմնադրվել է 1995 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Պարաիբա նահանգի բնակավայրեր
Աստերոիդների ցանկ (133801-133900)
Աստերոիդների ցանկ (133701-133800) * Աստերոիդների ցանկ * Աստերոիդների ցանկ (133901-134000)
|}
Բիվալսկոե
Բիվալսկոե (Бывальское), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 136 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռոսլավլսկի շրջանի բնակավայրեր
Փոլ Պողոսյան
Փոլ Արթին Պողոսյան (Paul Artin Boghossian, ), ամերիկահայ փիլիսոփա, Նյու Յորքի համալսարանի փիլիսոփայության արծաթե պրոֆեսոր է, որտեղ ներկայումս ամբիոնի վարիչ է (այդ պաշտոնը զբաղեցրել է նաև 1994-2004 թվականներին) ։ Նրա հետազոտական հետաքրքրությունները ներառում են իմացաբանությունը, մտքի և լեզվի փիլիսոփայությունը։ Նա նաև Նյու Յորքի փիլիսոփայության ինստիտուտի տնօրենն է և Բիրմինգհեմի համալսարանի փիլիսոփայության վաստակավոր հետազոտող պրոֆեսոր ։
Կրթություն և կարիերա
1976 թվականին Փոլ Պողոսյանը Թրենտի համալսարանում ստացել է փիլիսոփայության բակալավրի աստիճան, իսկ 1987 թվականին Փրինսթոնի համալսարանում՝ դոկտորի աստիճան։ Բացի Նյու Յորքի համալսարանում զբաղեցրած ներկայիս պաշտոնից, նա 1984-1992 թվականներին եղել է Միչիգանի համալսարանի փիլիսոփայության պրոֆեսոր, նա եղել է նաև Փրինսթոնի համալսարանի հրավիրյալ պրոֆեսոր։ Պողոսյանը նախկինում եղել է Հումանիտար գիտությունների ազգային հիմնադրամի, Մագդալեն քոլեջի, Օքսֆորդի, Լոնդոնի համալսարանի և Ավստրալիայի ազգային համալսարանի կրթաթոշակառու։ Նյու Յորքի հումանիտար գիտությունների ինստիտուտի անդամ է։ Philosophical Studies և Philosophers' Imprint ամսագրերի խմբագրական խորհրդի կազմում է։ Պոստմոդեռնիստական շրջանակներում Պողոսյանը հայտնի է Սոկալի կեղծիքին իր արձագանքով ։
Պողոսյանը նաև «Գիտելիքների համաշխարհային երկխոսություն» հիմնադրամի Գիտական խորհրդակցական խորհրդի անդամ է ։
Նրա «Վախ գիտելիքից» գիրքն արժանացել է «Ընտրություն» մրցանակի, որպես 2006 թվականի լավագույն ակադեմիական գիրք։
2012 թվականին նա ընտրվել է Ամերիկայի արվեստների և գիտությունների ակադեմիայի անդամ ։
Փիլիսոփայական աշխատություններ
Վաղ աշխատություններում Պողոսյանը բովանդակության նատուրալիստական տեսությունների խիստ քննադատ էր։
Նրա հետագա աշխատությունների մեծ մասը, ներառյալ «Վախ գիտելիքից» գիրքը, քննադատում է հարաբերականապաշտության տարբեր ձևերը, հատկապես իմացաբանական հարաբերականապաշտությունը, որը պնդում է, որ գիտելիքն ու բանականությունը հիմնովին մշակութային կամ սուբյեկտիվ են, այլ ոչ թե օբյեկտիվ։
Ծանոթագրություններ
Կատեգորիա:Հայ փիլիսոփաներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Փրինսթոնի համալսարանի շրջանավարտներ Կատեգորիա:Սթենֆորդի համալսարանի շրջանավարտներ Կատեգորիա:Ամերիկահայեր Կատեգորիա:Ապրող անձինք Կատեգորիա:Ամերիկացի փիլիսոփաներ Կատեգորիա:21-րդ դարի փիլիսոփաներ Կատեգորիա:20-րդ դարի փիլիսոփաներ
Էդմունդ Ուիլյամ Գոսսե
Էդմունդ Ուիլյամ Գոսսե (Edmund William Gosse, ), անգլիացի բանաստեղծ և գրականագետ, անգլիական գրականության վերաբերող բազմաթիվ աշխատությունների հեղինակ. առաջիններից մեկն էր, որ իր հայրենակիցներին է ներկայացրել նորագույն սկանդինայան հեղինակներին (Սթրինդբերգ, Իբսեն) ։
Ծանոթագրություններ
Կատեգորիա:Անգլիացի բանաստեղծներ Կատեգորիա:Անգլիացի գրականագետներ Կատեգորիա:20-րդ դարի բանաստեղծներ Կատեգորիա:Անգլիացի թարգմանիչներ Կատեգորիա:Անգլիացի արվեստագետներ Կատեգորիա:Գրաքննադատներ Կատեգորիա:Անգլիացի պատմաբաններ Կատեգորիա:Բաղնիքի շքանշանի ասպետներ
Ռիժովո (գյուղ, Բլիզնյուկովի շրջան)
Ռիժովո (Рижове), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1890 թվականին։
2001 թվականի տվյալներով Ռիժովո գյուղում բնակվում էր 104 մարդ։ Բնակավայրը զբաղեցնում է 0,461 կմ² տարածք։ Բնակչության խտությունը կազմում էր 225,6 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1890 թվականին հիմնադրված բնակավայրեր
Ֆեյթիա Բալոգուն
Ֆեյթիա Ուիլյամս, նախորդ ամուսնության համաձայն՝ Ֆեյթիա Բալոգուն (Faithia Williams, Faithia Balogun, ), նիգերիացի դերասանուհի, ռեժիսոր, պրոդյուսեր ։
Կենսագրություն
Ծնունդով նիգերիական Դելտա նահանգից է ։ Ծնվել է 1971 թվականի փետրվարին Իկեջա քաղաքում, բազմազուգային ընտանիքում (into a polygamous family of nine) : Սովորել է Լագոս նահանգի Մերիլենդի տարրական ու միջնակարգ դպրոցներում, ապա՝ Քվարա նահանգի պոլիտեխնիկականում ։ 2016 թվականին ընդունվել է Օլաբիսի Օնաբանջոյի անվան համալսարանի կինոֆակուլտետ ։ Դերասանուհի է դարձել հանգամանքների բերումով. Ֆեյթիայի քեռին՝ կինոռեժիսոր Ալհաջի Ֆաթայ Թոնիոլան առաջարկել է նրան՝ փոխարինել դերակատարումը տապալած կինոդերասանուհիներից մեկին, և այդպիսով Ֆեյթիան նկարահանվել է իր առաջին՝ Ta lo pa chief ֆիլմում ։ Այնուհետև աղջիկը գլխավոր դերեր է կատարել նիգերիական մի շարք ֆիլմերում։ Հանդես է եկել նաև որպես պրոդյուսեր, ռեժիսոր։ 2008 թվականին աֆրիկյան կինոակադեմիայի մրցանակի է արժանացել «Առավել աչքի ընկած տեղաբնիկ դերասանուհի» անվանակարգում, իսկ նրա հեղինակած Iranse Aje կինոնկարը ճանաչվել է տարվա տեղաբնիկային լավագույն կինոնկար ։ 2014 թվականի ապրիլին Ֆեյթիային է շնորվել աֆրիկյան կինոակադեմիայի մրցանակը «Լավագույն դերասանուհի» անվանակարգում ։ 2015 թվականին նա ստացել է Africa-Magic Viewers’ Choice Awards մրցանակաբաշխության մրցանակը «Տեղաբնիկային լեզվով հնչյունավորված լավագույն ֆիլմ» անվանակարգում՝ իր նկարահանած Iya Alalake կինոնկարի համար ։
Անձնական կյանք
Ֆեյթիան նախկինում ամուսնացած է եղել Նոլիվուդի վետերան դերասան Սահիդ Բալոգունի հետ, ումից ունեցել է մեկական տղա ու աղջիկ երեխա։ Մի տղա էլ ունեցել է իր նախկին կապերից։
Ծանոթագրություններ
Կատեգորիա:Կինոդերասանուհիներ Կատեգորիա:Աֆրիկացի կինոդերասանուհիներ Կատեգորիա:Կինոռեժիսորներ Կատեգորիա:Աֆրիկացի կինոռեժիսորներ
Կրասնոզյորսկոե
Կրասնոզյորսկոե (Краснозёрское), քաղաքատիպ ավան Ռուսաստանի Նովոսիբիրսկի մարզի Կրասնոօզյորսկի շրջանի կազմում։
Բնակչությունը 2010 թվականին գրանցված տվյալներով կազմում էր 9524 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1773 թվականին հիմնադրված բնակավայրեր Կատեգորիա:Ռուսաստանի Նովոսիբիրսկի մարզի Կրասնոօզյորսկի շրջանի բնակավայրեր
Ավստրիական երաժշտություն
Ավստրիական երաժշտություն, 15-րդ դարի երաժշտությունը Ավստրիայի երաժշտության ինքնատիպությունը պայմանավորված է երկրի բնակչության բազմազգ բնույթով և տարբեր երաժշտական մշակույթների (լատիներեն, գերմաներեն, հունգարերեն, իտալերեն և այլն) ազդեցությամբ։
Վիեննայի ֆիլհարմոնիկ նվագախումբ
Հիմնական հոդված:Վիեննայի ֆիլհարմոնիկ նվագախումբ Վիեննայի ֆիլհարմոնիկ նվագախումբն իր պատմությունը կերտել է 1842 թվականից, երբ Օտտո Նիկոլաին ստեղծեց Ֆիլհարմոնիայի Ակադեմիան։ Ֆիլհարմոնիայի նվագախմբի շատ երաժիշտներ միաժամանակ աշխատում էին նաև Վիեննայի պետական օպերայի նվագախմբում։ Նվագախումբը որոշում կայացրեց՝ բոլոր երաժիշտներին ընտրել ժողովրդավարական քվեարկությունով, և այդ սկզբունքը այժմ էլ գործում է։ Ելույթները հիմնականում կատարվում են Վիեննայի համերգասրահում՝ Մուզիկվերայնում, որը համարվում է աշխարհի լավագույններից մեկը։ Համերգասրահն առաջին ելույթներն ունեցել է 1870 թվականի հունվարի 6–ին։ 1939 թվականին ֆիլհարմոնիկ նվագախմբի ամանորյա համերգը, որն անցկացվեց այստեղ, ռադիոյով և հեռուստատեսությամբ հեռարձակեց ամբողջ աշխարհին։
Վիեննայի տղաների երգչախումբ
Wiener Sängerknaben–ը հանդիսանում է աշխարհի ամենալավ տղաների երգչախմբերից մեկը։ Գերազանց վոկալային տվյալներ ունեցող տղաների երգչախումբը համագործակցել է այնպիսի երաժիշտների հետ, ինչպիսիք են Վոլֆգանգ Ամադեյ Մոցարտը, Անտոնիո Կալդրան, Սալերի Անտոնիոն, Անտոնիո Բրուկները։ Երգչախումբը հաստատվել է Հաբսբուրգի Մաքսիմիլյան I- ի 1498 թվականի հուլիսի 7-ի նամակով։ Աուգարտեն Պալատ ը երգչախմբի տղաների համար ծառայում է և՛ որպես փորձերի անցկացման տեղ, և՛ որպես գիշերօթիկ դպրոց։
Տարածում
Վաղ միջնադարում Ավստրիայի ժողովրդական երաժշտության տարածողները թափառաշրջիկ երգիչներն ու շպիլմաններն էին, ապա վագանտները՝ փախստական վանականները, որոնք ստեղծում էին հակաեկեղեցական երգեր։ 8-13-րդ դարերի երաժշտական արվեստի կազմավորմանը նպաստեցին մենաստանները։ 12-13-րդ դարերում մշակվեց միննեզինգերների պոեզիան, որոնք իրենց ստեղծագործության մեջ հենվում էին ժողովրդական երգերի վրա։ 14-րդ դարի վերջին հանդես են գալիս ժողովրդական բազմաձայնության առաջին նմուշները։ 15-րդ դարի Վիեննայում, Ինսբրուքում, Գրացում կազմակերպվեցին առաջին պալատական երգչախմբերը։ 15-16-րդ դարերի ֆլամանդացի Հ. Իզաակի և ուրիշների շնորհիվ Ավստրիայի երաժշտության մեջ ներդրվեցին բազմաձայնության նիդերլանդական սկզբունքները։ 1498 թվականին Վիեննայում հիմնադրվեց կայսերական կապելլան։ 17-18-րդ դարերի Վիեննայում ապրել և ստեղծագործել են իտալական դպրոցի կոմպոզիտորներ Ա. Չեստին, Ա. Սալիերին և ուրիշներ։ 1741 թվականին հիմնադրվեց «Բուրգ-թեատր»–ը, որտեղ բեմադրվեցին Ի. Ումլաուֆի և Կ.Դիտերսդորֆի զինգշպիլները։ 18-րդ դարի ավստրիացի ականավոր կոմպոզիտորներից է Ի. Ֆաքսը։ 18-րդ դարի կեսին կազմավորվում է, այսպես կոչված, հին վիեննական դպրոցը (Գ. Կ. Վագենզեյլ, Մ. Մոնն և ուրիշներ) և ավելի ուշ՝ վիեննական դասական դպրոցը, որի ներկայացուցիչներն էին Յ. Հայդնը, Վ. Մոցարտը և Վիեննայում ապրող գերմանացի կոմպոզիտոր Լ. Բեթհովենը ։ Նրանց հարեց Ք. Վ. Գլուկը ։
Ռոմանտիզմ
Երաժշտական ռոմանտիզմը սկզբնավորվեց Ֆ. Շուբերտի ստեղծագործության մեջ (երգ, սիմֆոնիա, կամերային-անսամբլային երաժշտություն)։ 19-րդ դարի 2-րդ կեսին որպես ուշ ռոմանտիկ հանդես եկավ կամերային վոկալ ժանրի վարպետ Հ. Վոլֆր։ Այդ շրջանում ավստրիական երաժշտական կյանքում մեծ դեր խաղացին Յ. Բրամսի ստեղծագործությունները։ Ավստրիան վալսի հայրենիքն է (Յ. Լաններ, Յ. Շտրաուս հայր, Յ. Շտրաուս որդի)։
Մոդոռալիզմ
19-րդ դարի վերջին և 20-րդ դարի սկզբին վերածնվեց ավստր. սիմֆոնիզմը (Ա. Բրուքներ, Գ. Մահլեր)։ 1900-ական թվականներին Ավստրիայում սկզբնավորվեց մոդեռնիստական նոր վիեննական դպրոցը (Ա. Շյոնբերգ, Ա. Վեբեռն, Ա. Բերգ)։ Ավստրիայի մոդեռնիստներից են նաև Ֆ. Շրեկերը և է. Կշենեկը։ Ժամանակակից ավստրիական երաժշտության մեջ գոյակցում են տարբեր ուղղություններ և դպրոցներ։ Տարբեր ֆորմալիստական ուղղությունների ներկայացուցիչների (Հ. Ելինեկ, Հ. է. Ապոստել և ուրիշներ) հետ համընթաց ստեղծագործում են նեոկլասիցիստները (Պ. Անգերեր, Կ. Շիսկե)։ Դասական ավանդույթները շարունակվում են Յ. Մարքսի, Ա. Ուլի, Օ. Զիգլի, Մ. Ռուբինի ռեալիստական ստեղծագործություններում։
Ալպյան նոր ալիք
Հիմնական հոդված։ Ալպյան նոր ալիք Պանկ–ռոքի այս ժանրի անունը հավանաբար կապված է alpunk–ի հետ, գործել է Գերմանիայում, Շվեյցարիայում, Ավստրիայում։
Alpunk- ում գոյություն ունեն պանկ–ռոք երաժշտության քաոսային, էներգետիկ ռիթմեր, որոնք հնչում են ժողովրդական երաժշտության ակորդներով, որի համար էլ տարածաշրջանում հայտնի է։
Ծանոթագրություններ
Կատեգորիա:Ավստրիայի երաժշտություն
Կելեստինոս V
Կելեստինոս V (Celestinus PP. V, աշխարհիկ անունը՝ Պիետրո Անջելարի դել Մուրոնե, Pietro da Morrone; ), Հռոմի պապ 1294 թ. հուլիսի 5-ից առ դեկտեմբերի 13-ը, կաթոլիկ եկեղեցու սուրբ։ Պապ է ընտրվել ծեր տարիքում, բայց հինգ ամիս հետո հրաժարվեց պապությունից՝ իրեն զուրկ համարելով եկեղեցին ղեկավարելու անհրաժեշտ հատկություններից։ Ասում են, որ նա քահանայապետությունից հրաժարվել է կարդինալ գայետանիի սադրանքների պատճառով (Կելեստինոս V-ին հաջորդել է Բոնիֆացիոս VIII պապ անունով)։
Ծանոթագրություններ
Կատեգորիա:Կաթոլիկ եկեղեցու սրբեր
Կաղապարամած
Կաղապարամած, շինարարական հրապարակում կառուցվող բետոնե կամ երկաթբետոնե կոնստրուկցիայի անհրաժեշտ ձևն ապահովող տարրերի և դետալների համախումբ ։ Կաղապարամածի տիպն ընտրվում է՝ ելնելով բետոնային աշխատանքների բնույթից, պատրաստվող կոնստրուկցիայի չափերից, կլիմայական պայմաններից։ Հիմնական պահանջներեը, որոնք պետք է բավարարեն կաղապարամածին, դա ուժն է, ծավալը և կայունությունը։ Կաղապարամածը կախված է նաև որոկից և հյուսված մակերեսից։ Ռուսաստանում կաղապարամածի օգտագործումը և արտադրությունը միաձույլ բետոնների և երկաթբետոնե կոնստրուկցիաների նախագծմումը կարգավորվում է պետական ստանդարտներով 52085-2003 «Կաղապարամած. Ընդհանուր տեխնիկական պայմաններ»։ Ստանդարտը ներկայացվել է 42 Ռուսաստանի Պետական ​​կառուցում կոմիտեիորոշման մայիսի 22, 2003:
Կաղապարամածի պատմություն
Կաղապարամածի որպես ժամանակակից ձև օգտագործվում է շինարարությունում դեռևս հնագույն ժամանակներից։ Կա մի վարկած, որ Եգիպտական բուրգերը կառուցվել են բետոնե նյութերով, օգտագործելով փայտե կաղապարամած ։ Կաղապարամածների պատմության զարգացումը կապված է տեխնոլոգիաների էվոլյուցիոն ճարտարապետական ձևից։ Հայտնի է եղել Ք. ա. 3-րդ դարի վերջին և 2-րդ դարի սկզբին։
Շևչենկովկա (ավան, Բելոպոլիեի շրջան)
2001 թվականի տվյալներով Շևչենկովկա ավանում բնակվում էր 159 մարդ։
Արտաքին հղումներ
Կատեգորիա:Ուկրաինայի Սումիի մարզի Բելոպոլիեի շրջանի բնակավայրեր Կատեգորիա:Ուկրաինայի ավաններ
Քոչ-Թավթալա
Քոչ-Թավթալա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մաջիզանո
Մաջիզանո (Magisano), կոմունա Իտալիայում, Կալաբրիա մարզի Կատանձարո գավառում ։
Բնակչությունը կազմում է 1316 մարդ, բնակչության խտությունը կազմում է 42 մարդ/կմ²։ Զբաղեցնում է 31 կմ² մակերես տարածք։ Փոստային ինդեքսն է՝ 88050 ։ Հեռախոսային կոդը՝ (+39) 0961 ։
Ժողովրդագրություն
'''Բնակչության թվաքանակի փոփոխությունները.
Մանիքեոս Մանի
Մանի Մանիքեոս (միջին պարսկերեն՝ 𐭌𐭀𐭍𐭉/𐭬𐭠𐭭𐭩/𐮋𐮀𐮌𐮈/𐬨𐬁𐬥𐬌/𐫖𐫀𐫗𐫏 Māni, պարսկերեն՝ مانی Māni, չինարեն՝ 摩尼 Móní, սիրիաերեն՝ Mānī, հուն. Μάνης, Μάνητος, Μανυχαίοι, Μάνου, լատ. Manes, Manichaeus, ), իրանական ծագումով մարգարե, մանիքեության հիմնադիրը։ Ծնվել է Տիզբոնում (ըստ որոշ աղբյուրների՝ այն ժամանակներում պարթևական կայսրության մաս կազմող Բաբելոնիայի Սելևկիա-Կտեսիֆոն քաղաքի մերձակա բնակավայրերից մեկում ), պահլավական մեծատոհմիկ ընտանիքում։ Մանիի հայրը՝ Պաթակ Պապակը, եղել է Էկբատան քաղաքի մեծահարուստ, մայրը՝ պարթև Արշակունիների ազգակից, Կամսարական տոհմից։ Սասանյանների գահակալումից հետո Մանիի ընտանիքը տեղափոխվել է Տիզբոն, որտեղ Մանին կրթվել է մաքրակրոն մագդասիլահների մկրտարաններում։ Նա իր վարդապետությունը բացահայտ սկսել է քարոզել 242 թվականից։ Սկզբում հաջողություն չգտնելով՝ հեռացել է Պարսկաստանից՝ քարոզիչներ ուղարկելով Արևելքի տարբեր երկրներ։ Կարճ ժամանակամիջոցում մանիքեական համայնքներ են ստեղծվել Պարսկաստանում, Հայաստանում, Միջին Ասիայում, Հնդկաստանում, Չինաստանում և այլուր։ Մտերմիկ հարաբերություններ է հաստատել Շապուհ Առաջին Սասանյան թագավորի եղբայր Պերոզի հետ, որի ջանքերով ստացել է իր գաղափարները քարոզելու ազատություն։ Սակայն մոգերի պահանջով Մանին կրկին հալածվել է, ձերբակալվել և մորթազերծվել Խուժաստանի Գունդ-ի Շապուհ քաղաքում՝ Բահրամ առաջին արքայի հրամանով։ Մանիի գաղափարները շարադրվել են «Գաղտնիքների գիրք», «Պատվիրանների գիրք ունկնդիրների համար», «Կենդանացուցիչ գիրք» և այլ երկերում։ Մանիի ուսմունքը զգալի տարածում է ունեցել Հայաստանում, հետագայում որոշակի ազդեցություն գործել հատկապես պավլիկյան և թոնդրակյան աղանդների վրա։
Աղբյուրներ
Կատեգորիա:Մանիքեություն Կատեգորիա:Կրոնի հիմնադիրներ
Հույները Հայաստանում և Արցախում
Հույները Հայաստանում, Հայաստանում և Արցախում բնակվող հույները։
Պատմություն
Հայաստանում հույները բնակվել են դեռևս Տիգրան Մեծի օրոք, երբ վերջինս գաղթեցրեց նրանց Կիլիկիայից Տիգրանակերտ։ Սակայն հույների մեծ ներհոսք եղավ ավելի քան 2 հարյուր տարի առաջ՝1760-ականներին, երբ Իրակլի թագավորի հրավերով Օսմանյան կայսրությունից մեծ թվով հույն հանքափորներ են տեղափոխվել և բնակություն հաստատել Հայաստան։ Հիմնականում հույների ուժերով է կառուցվել նախ Ախթալայի արծաթաձուլական, իսկ 1770 թվականին՝ Ալավերդու, այնուհետև՝ Շամլուղի պղնձաձուլական գործարանները։
Հայաստանի տարբեր համայնքներում ապրող հույները համախմբված են հունական համայնքներում, որոնց միավորում է «Հայաստանի հունական համայնքների միություն» հասարակական կազմակերպությունը
Եկեղեցի
Ներկայումս Հայաստանում հունական եկեղեցի կա Հանքավանում՝ «Այոս Գեորգիոս» Սուրբ Գևորգը։ 19-րդ դարում հունական եկեղեցի է գործել նաև Գյումրիում, իսկ 1865 թվականի Կապանի հույն ձեռնարկատերեր Կոնդուրովները կառուցեցին Սուրբ Խարալամբոս եկեղեցին, որին տեղացիներն անվանում էին «բերձենների եկեղեցի»։ Եկեղեցին մինչ օրս կա, սակայն գտնվում է կիսավեր վիճակում։
Բնակության վայրեր
Ներկայումս հունական համայնքներ կան Ալավերդիում, Ստեփանավանում, Վանաձորում, Լոռու մարզի տարբեր գյուղերում, ինչպես նաև Գյումրիում, Նոյեմբերյանում, Հանքավանում և Երևանում։ Ներկայումս Հայաստանի հունական գյուղերը  Յաղդանը և Կողեսն են։ Հույներ ապրում են նաև Արցախի Մեհմանա գյուղում և Ստեփանակերտում։
Մադան (Լենհանքեր)
20 տարի առաջ ազգությամբ հույն 800 բնակիչ ունեցող Մադանն այլևս ոչ թե առանձին գյուղ է, այլ 5 կմ հեռավորության վրա գտնվող Ալավերդի քաղաքի մի թաղամասն է, ընդամենը՝ 75 բնակչով։ Ընդ որում, Մադանում ապրող 40 ընտանիքներից միայն 5-ն է հունական՝ հիմնականում ծեր թոշակառուներից բաղկացած։ Մադանում չկա հունական-ուղղափառ եկեղեցի։
Թվաքանակ
Պաշտոնական տվյալներով Հայաստանում բնակվում է 1000-1500 հույն
Լեզու
Հայաստանի հույների մի մասը պոնտացիների ժառանգներն են և խոսում են հունարենի պոնտական բարբառով, սակայն Հայաստանի տարբեր քաղաքներում գործող հունական համայնքներում անց են կացվում նոր հունարենի անվճար դասընթացներ։
Արտաքին հղումներ
Կատեգորիա:Հունական սփյուռք Կատեգորիա:Հայաստանի ազգեր
Տենբի
Տենբի (անգլ. Tenby), քաղաք Մեծ Բրիտանիայում
Աշխարհագրություն
Տենբի քաղաքը գտնվում է Ուելսի հարավ-արևմտյան մասում, Պեմբրոքեշիր շրջանի հարավային մասում, Քարֆարից 130 կիլոմետր հյուսիս-արևմուտք և Հավերֆորդթսդից վարչական շրջանից 30 կիլոմետր հարավ-արևմուտք գտնվող Կարմարտեն գետի ափին։ Քաղաքը նաև ծովային հանգստավայր է։ Տենբիի բնակչությունը կազմում է 4 934 մարդ (ըստ 2001 թվականի մարդահամարի) ։
Արտաքին հղումներ
Կատեգորիա:Ուելսի քաղաքներ Կատեգորիա:Բերդաքաղաքներ
Ստրումյանիի համայնք
Ստրումյանիի համայնք (Община Струмяни), համայնք Բուլղարիայում։ Վարչականորեն գտնվում է Բլագոևգրադի մարզում։ Վարչական կենտրոնն է Ստրումյանի քաղաքը։
Համայնքի տարածքի մակերեսը կազմում է 366 կմ² ։
Ծիթելմթա
Ծիթելմթա (წითელმთა), գյուղ Վրաստանում։ Գտնվում է Գուրիայի մարզի Օզուրգեթի շրջանում։
Ստրումյանիի համայնք
Բնակչություն
Ըստ 2018 թվականի մայիսի 15-ի մարդահամարի տվյալների՝ համայնքի բնակչությունը կազմում է 6119 մարդ ։
Ծիթելմթա
Դիրք
Գյուղը գտնվում է ծովի մակարդակից 170 մետր բարձրության վրա՝ Նատանեբ գետի հովտում։
Ստրումյանիի համայնք
Համայնքի կազմ
Համայնքի մեջ են մտնում հետևյալ բնակավայրերը՝
Արտաքին հղումներ
Կատեգորիա:Բլագոևգրադի մարզի համայնքներ Կատեգորիա:Բուլղարիայի վարչական բաժանում Կատեգորիա:Բուլղարիայի համայնքներ
Ծիթելմթա
Բնակչություն
Ըստ 2014 թվականի մարդահամարի տվյալների՝ գյուղի բնակչությունը կազմել է 591 մարդ։ Գյուղը բնակեցված է վրացիներով ։
1828 թվականին գյուղն ունեցել է Սուրբ Գևորգ փայտաշեն եկեղեցի ։
Այս գյուղում է ծնվել հեղափոխական Ալեքսանդր Երկոմաիշվիլին։
Տրանսպորտ
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին. գյուղում գտնվում է հերթական կայարանը։
Ամենամոտ նավահանգիստը Փոթին է, իսկ ամենամոտ օդակայանը գտնվում է Բաթում քաղաքում։
Ծանոթագրություններ
Կատեգորիա:Վրաստանի գյուղեր Կատեգորիա:Օզուրգեթի շրջան
(2827) Վելամո
(2827) Վելամո (Vellamo), աստերոիդ աստերոիդների հիմնական գոտում։ Հայտնաբերվել է 1942 թվականի փետրվարի 11-ին Լիյսի Օտերմայի կողմից Տուրկուում ։
Միջին հեռավորությունը Արեգակից կազմում է 2,308946 ա. մ., առավելագույնը մոտենում է 2,2383 ա. մ. հեռավորության վրա և հեռանում 2,3796 ա. մ., իսկ Երկրի ուղեծրին Վելամո աստերոիդը նվազագույնը մոտենում է 1,2446 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1281,5 երկրային օրվա ընթացքում, իր ուղեծրով շարժվելով միջինում 0,28092 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,62° անկյուն։
Արտաքին հղումներ
Կատեգորիա:1942 թվականին հայտնաբերված աստղագիտական մարմիններ Կատեգորիա:Լիյսի Օտերմայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մարկոս Կրասսոս
Մարկոս Լիկինիոս Կրասսոս, հռոմեացի զորավար և քաղաքական գործիչ, եռապետ, իր ժամանակի ամենահարուստ մարդկանցից մեկը։
Մեծ հարստություն է կուտակել Սուլլայի պրոսկրիպցիաների ժամանակ։ 71 թվականին Գնեոս Պոմպեոսի հետ ճնշել է Սպարտակի ապստամբությունը։ 70 թվականին ընտրվել է կոնսուլ։ 60 թվականին Հուլիոս Կեսարի և Պոմպեոսի հետ ստեղծել է առաջին եռապետությունը։ Մ. թ. ա. 55 թվականին երկրորդ անգամ ընտրվել է կոնսուլ, ստացել Ասորիքի կառավարումը։
Մ. թ. ա. 54 թվականին հարձակվել է Պարթևաստանի վրա, գրավել մի քանի քաղաք, ապա վերադարձել Ասորիք՝ ձմեռելու։ Հայոց արքա Արտավազդ Բ-ն Մեծ Հայքը հռոմեական և պարթևական զորքերի հարձակումներից զերծ պահելու համար այցելել է Կրասսոսին, առաջարկել պարթևների դեմ արշավել Հայաստանի վրայով և ոչ Միջագետքի ամայի տարածություններով, ինչպես որոշել էր Կրասսոսը։ Մերժելով այդ ծրագիրը՝ Կրասսոսը մ. թ. ա. 53 թ. գարնանը իր զորքերով՝ մոտավորապես 52-54 հազար մարտիկ, անցնում է Հռոմի և Պարթևաստանի սահման հանդիսացող Եփրատ գետը՝ նախաձեռնելով Պարթևական արշավանքը։ 53 թ. հունիսի 9-ին Խառանի (ժամանակակից Ուրֆայի հարավում) մոտ տեղի ունեցած ճակատամարտում հռոմեական զորքերը ջախջախվում են։ Ճակատամարտում զոհվում են Կրասսոսը և նրա որդին, սպանվում է 20, 000 և գերի վերցվում մոտավորապես 10, 000 հռոմեական զինվոր։ Հարուստ ավարի հետ միասին պարթևները գրավում են լեգեոնների արծվադրոշները, ինչը մեծագույն անարգանք էր հռոմեական զենքի և Հռոմի փառքի համար ։ Պարթևական զորավար Սուրենը Մեծ Հայքում գտնվող պարթևաց արքա Որոդես II-ին է ուղարկել Կրասսոսի գլուխը, որը ցուցադրվել է Արտաշատում՝ Եվրիպիդեսի «Բաքոսուհիներ»-ի ներկայացման ժամանակ։
Ծանոթագրություններ
Կատեգորիա:Հռոմեացի պետական գործիչներ Կատեգորիա:Հռոմեացի զորավարներ
Ահաբեկչություն Աթենքում (1968)
Ահաբեկչություն Աթենքում 1968 թվականին, Աթենքի «Էլինիկոն» օդանավակայանում 1968 թվականի դեկտեմբերի 26-ին Էլ-Ալ ավիաընկերության ինքնաթիռի վրա գնդակոծություն Պաղեստինի ազատագրման ժողովրդական ճակատի զինյալների կողմից։ Ահաբեկչության արդյունքում սպանվել է 1 ուղևոր և ծանր վիրավորվել բորտուղեկցորդուհին։
Նախապատրաստում
Պաղեստինի ազատագրման ժողովրդական ճակատը (ՊԱԺՃ) Պաղեստինի ազատագրման կազմակերպության կազմում առավել արմատական ահաբեկչական խմբավորումներից մեկն էր։ Այսպիսով, ՊԱԺՃ–ը դարձավ պատմության առաջին կազմակերպությունը, որը սկսեց քաղաքացիական ինքնաթիռների գրավումը պատանդներով։ ՊԱԺՃ–ի հիմնադիր Ժորժ Հաբաշը համարում էր٫ որ հարկավոր է ուժով հասնել պաղեստինյան պետության ստեղծմանը և դեմ էր Իսրայելի հետ բանակցություններին ։
1968 թվականի դեկտեմբերի 26-ին ժամը 11։30֊ին ՊԱԺՃ֊ի զինյալները՝ 19–ամյա Մահեր Հուսեյն Յամանին և 25–ամյա Մահմուդ Մոհամմադ Իսսան, «Էյր Ֆրանս» ավիաընկերության օդանավով Բեյրութից ժամանեցին Աթենք։ Քանի որ այդ տարիներին ուղևորների և ուղեբեռների ամբողջական ստուգման կանոններ չկային, նրանք կարողացան երկար բաճկոնների տակ աննկատ անցկացնել Կալաշնիկովի ինքնաձիգներ։ Պայուսակներում նրանք ունեին 63 ձեռքի նռնակ և լրացուցիչ պահեստատուփեր։
Աթենքի օդանավակայանում այդ պահին գտնվում էր Էլ Ալ ավիաընկերության Բոինգ 707 օդանավը, որն ուղևորվում էր № 253 չվերթով՝ Թել–Ավիվ֊Աթենք֊Փարիզ֊Նյու Յորք ուղերթով։ Հարձակման պահին օդանավում գտնվում էր 37 ուղևոր և անձնակազմի 11 անդամ։
Ահաբեկիչներն ուղևորների հետ նստեցին ավտոբուս՝ ուղևորվելով օդանավ, իսկ թռիչքուղի ժամանելուն պես աննկատ թաքնվեցին օդանավակայանի տեխնիկական մեքենաների ետևում։
Հարձակում
Այն ժամանակ, երբ ինքնաթիռը սկսեց շարժվել թռիչքուղում, ահաբեկիչները 6 մետր հեռավորությունից կրակ բացեցին ֆյուզելյաժի վրա։ Այնուհետև նրանցից մեկը մի քանի ձեռքի նռնակներ նետեց ինքնաթիռի թևերի տակ։
Նռնակների պայթյուններից ինքնաթիռի շարժիչներից մեկն այրվեց։ Կրակը սկսեց տարածվել ֆյուզելյաժում։ Բորտուղեկցորդուհի Հանի Շապիրան բացեց ելքի դուռը, որպեսզի ճանապարհ բացի ուղևորների տարհանման համար և հայտնվեց հրազենային կրակի տակ։ Փամփուշտներից մեկը փշրեց ազդրը, մյուսը վնասեց թոքը։
Ուղևորների մի մասը կրակից փրկվելու համար ցատկեց ուղիղ բետոնե հարթակի վրա, սակայն բոլորն էլ ողջ մնացին։
Գնդակոծությունը շարունակվեց 20 րոպե, որի ընթացքում ահաբեկիչները սպառեցին գրեթե ամբողջ զինամթերքը։
Հետևանքներ
Հունաստանի ոստիկանները, վազելով թռիչքուղի, ձերբակալեցին ահաբեկիչներին, որոնք, տեսնելով ոստիկաններին, վայր դրեցին զենքերը, սակայն ձերբակալության ժամանակ ֆիզիկական դիմադրություն ցույց տվեցին։
Ահաբեկչությունից անմիջապես հետո ՊԱԺՃ–ի ներկայացուցիչները հանդես եկան երկու արաբական ռադիոկայաններից٫ որոնք հեռարձակվում էին Բեյրութից և Կահիրեից։ Նրանք ստանձնեցին հարձակման պատասխանատվությունը և հունական իշխանություններից պահանջեցին անհապաղ ազատ արձակել կալանավորներին և հնարավորություն տալ ազատորեն հեռանալ երկրից՝ սպառնալով նոր հարձակումներ մերժելու դեպքում։ Միջադեպը հանրային-քաղաքական լայն հնչեղություն ստացավ, և այդպիսով ահաբեկիչները հասան իրենց նպատակին։ Ըստ ահաբեկիչ Լեյլա Հալեդի՝ այս կերպ ՊԱԺՃ-ն փորձում էր համաշխարհային հանրության ուշադրությունը հրավիրել պաղեստինյան խնդրի վրա։
Այս ահաբեկչական հարձակումից հետո Իսրայելի կառավարությունը որոշեց պատասխան ահաբեկման ակցիա կազմակերպել։ Այն տեղի ունեցավ 1968 թվականի դեկտեմբերի 28-ին Բեյրութի օդանավակայանում, երբ իսրայելական հատուկ ուժերի կողմից ոչնչացվեց արաբական ավիաընկերությունների 13 ուղևորափոխադրող ինքնաթիռ ։
1970 թվականի մարտին Հունաստանի դատարանը Յամանին և Իսսային դատապարտվեց 17 տարվա ազատազրկման։ Սակայն 1970 թվականի վերջին նրանք ազատ արձակվեցին, երբ 6 ահաբեկիչներ գրավեցին «Օլիմպիկ Էյրուեյս» ավիաընկերության հունական ինքնաթիռը՝ սպառնալով պայթեցնել այն, եթե Յամանին և Իսսան ազատ չարձակվեն ։
1987 թվականին Իսսան իր կնոջ և երեք երեխաների հետ կարողացավ մուտք գործել Կանադա, որպես օրինական ներգաղթյալ, խաբելով համապատասխան ծառայություններին։ 1988-2013 թվականներին Կանադայի կառավարությունը փորձում էր Իսսային արտաքսել, սակայն 25 տարի նա հաջողությամբ բողոքարկում էր արտաքսման բոլոր որոշումները։ Արտաքսման վերաբերյալ վերջնական որոշում կայացվեց 2013 թվականին․ Իսսան արտաքսվեց Կանադայից և ուղարկվեց Լիբանան  ։
Արտաքին հղումներ
Կատեգորիա:Պաղեստինցի ազգայնականների իրականացրած ահաբեկչական գործողություններ Կատեգորիա:Հունաստանի պատմություն
Գրեդինգ
Գրեդինգ (Greding), կոմունա Գերմանիայում՝ Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Մտնում է Ռոթ շրջանի կազմի մեջ։ Բնակչությունը կազմում է 7043 մարդ (դեկտեմբերի 31, 2010 թվական) ։ Զբաղեցնում է 103,80 կմ² մակերես տարածք։ Պաշտոնական կոդ՝  09 5 76 122։
Քաղաքը բաժանված է 24 քաղաքային շրջանների։
Արտաքին հղումներ
Կատեգորիա:Գերմանիայի բնակավայրեր
Ֆրիկի փողոց (Երևան)
Ֆրիկի փողոց, փողոց Երևանի Կենտրոն վարչական շրջանում։ Անվանվել է ի պատիվ միջնադարյան բանաստեղծ Ֆրիկի։
Տվյալներ
Սկսվում է Ռուսթավելու փողոցի վերջից, ձգվում դեպի հյուսիսարևմտյան ուղղությամբ և հասնում Դերենիկ Դեմիրճյան, Պռոշյան և Պարոնյան փողոցների հանգույց։
Աղբյուրներ
Կատեգորիա:Երևանի փողոցներ
Ռյասնոե (գյուղ, Բլիզնյուկովի շրջան)
Ռյասնոե (Рясне), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1921 թվականին։
2001 թվականի տվյալներով Ռյասնոե գյուղում բնակվում էր 11 մարդ։ Բնակավայրը զբաղեցնում է 0,07 կմ² տարածք։ Բնակչության խտությունը կազմում էր 157,14 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Բլիզնյուկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1921 թվականին հիմնադրված բնակավայրեր
Բիտինկի
Բնակչությունը 2005 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Դոմոդեդովո քաղաքային օկրուգի բնակավայրեր
Հյուստոն Ռոքեթս
«Հյուստոն Ռոքեթս» (Houston Rockets), ամերիկյան պրոֆեսիոնալ բասկետբոլային ակումբ։ Տեղակայված է Տեխաս նահանգի Հյուսթոն քաղաքում։ Հանդես է գալիս Բասկետբոլի ազգային ասոցիացիայի (NBA) արևմտյան կոնֆերենցիայի հարավարևմտյան դիվիզիոնում։
Ստեղծվել է 1967 թվականին՝ Սան Դիեգո (Կալիֆորնիա նահանգ) քաղաքում և չորս տարի անց տեղափոխվել Հյուստոն ։
1994 և 1995 թվականներին թիմը հռչակվել է NBA-ի չեմպիոն։
Աղբյուրներ
Կատեգորիա:ԲԱԱ ակումբներ
Ամերիկագիտություն
Ամերիկագիտության ուսումնասիրությունը հաճախակի կապված է Միացյալ Նահանգների հետ։ Սակայն վերջին տարիներին ամերիկագիտությունը սկսել է ընդգրկել նաև Հյուսիսային և Հարավային Ամերիկայի այլ պետությունները, ժողովուրդները և տարածքները, ինչպես նաև դրանց հարաբերություննը Երկրի այլ պետությունների և ժողովուրդների հետ ։ Ամերիկագիտության շրջանակներում ուսումնասիրվող առարկաները բազմատեսակ են, սակայն հաճախ ուսումնասիրության առարկա են դառնում ամերիկյան համայնքները, գաղափարախոսությունը, կամ էլ մշակութային գործունեությունը։ Որպես ընդգրկվող թեմաների օրինակներ կարելի է նշել սոցիալական շարժումները, գրականությունը, մամուլը, տուրիզմը, ժողովրդական բանահյուսությունը և մտավոր պատմությունը։
Կազմակերպություններ և ակադեմիական հանդեսներ
Ամերիկագիտության ասոցիացիան (The American Studies Association) հիմնադրվել է 1950 թվականին։ Այն հրատարակում է American Quarterly հանդեսը։ Ամերիկագիտության երկրորրդ խոշոր հանդեսն է American Studies-ը, որը հովանավորվում է Mid-America American Studies Association կազմակերպության և Կանզասի համալսարանի կողմից։ Այսօր լույս է տեսնում ամերիկագիտությանը նվիրված 53 հանդես 25 երկրներում ։
Գրադարանների նյութեր
Կատեգորիա:Տարածաշրջանագիտության բաժիններ
Թետիս (օվկիանոս)
Թետիս (Հունական դիցաբանության ծովերի Թեֆիդա աստվածուհու անվան գերմանալեզու տարբերակ- Τηθύς, Tethys ), մեզոզոյան դարաշրջանի հին օվկիանոս՝ Լավրասիա և Գոնդվանա հնագույն մայրցամաքների միջև ։
Կրասնոզնամենկա (գյուղ, Վիբորգսկի շրջան)
Կրասնոզնամենկա (Краснознаменка), գյուղ Ռուսաստանի Լենինգրադի մարզի Վիբորգսկի շրջանի կազմում։
Թետիս (օվկիանոս)
Հարցի պատմություն
Եվրոպայի Ալպերից ու Կարպատներից ընդհուպ մինչև Ասիայի Հիմալայներ ծովային կենդանիների հին ժամանակներից եկած սիստեմատիկ քարացումները բացատրվում են Աստվածաշնչի Մեծ Ջրհեղեղի մասին պատմությամբ։
Կրասնոզնամենկա (գյուղ, Վիբորգսկի շրջան)
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լենինգրադի մարզի Վիբորգսկի շրջանի բնակավայրեր
Թետիս (օվկիանոս)
Հարցի պատմություն
Երկրաբանության զարգացումը թույլ է տվել թվագրել ծովային մնացորդները, ինչը այդ բացատրությունը դրել է կասկածի տակ։ 1893թ.-ին ավստրիացի երկրաբան Էդուարդ Զյուսը իր «Երկրագնդի դեմքը» աշխատության մեջ ենթադրում է այդ տարածքում հին օվկիանոսի գոյության մասին, որը նա անվանում է Թետիս՝ հունական Թեֆիդա աստվածուհու անունից ։ Այնուամենայնիվ, գեոսինկլինալային տեսությունից ընդհուպ մինչև 20-րդ դարի վաթսունական թվականները, երբ սալերի տեկտոնիկայի տարածքն ամրանում է, ենթադրվում է, որ Թետիսը իրենից ներկայացնում էր ընդամենը գեոսինկլինալ, ոչ թե օվկիանոս։ Այդ պատճառով երկար տարիներ շարունակ Թետիսը կոչվել է «ջրամբարների համակարգ», օգտագործվում էին նաև Սարմատյան ծով, Պոնտոսի ծով տերմինները։
Ժամանակակից պատկերացումնեեր
Թետիսը գոյություն է ունեցել մոտ մեկ միլիարդ տարի (850–ից 5 մլն տարի առաջ), բաժանել է հին մարցամաքներ Գոնդվանան և Լավրասիան, ինչպես նաև դրանց մասերը։ Քանի որ այդ ընթացքում տեղի է ունեցել մայրցամաքների դրեյֆ, Թետիսը մշտապես փոխել է իր ընդհանուր տեսքը։
Հին աշխարհի լայն հասարակածային օվկիանոսից այն մեկ վերափոխվում է Խաղաղ Օվկիանոսի արևմտյան ծովածոցի, մեկ ատլանտա–հնդկական ջրբաժանի, քանի դեռ չէր բաժանվել մի շարք ծովերի։ Կապված այդ բանի հետ տեղին է խոսել Թետիսի մի քանի օվկիանոսների մասին․
Թետիս օվկիանոսի վերջնական «վերացումը» կապում են միոցենի դարաշրջանի հետ (5 մլն տարի առաջ) ։ Օրինակ՝ ժամանակակից Պամիրը որոշ ժամանակ իրենից ներկայացնում էր Թետիս օվկիանոսի կղզեխումբ ։
Արտաքին հղումներ
Կատեգորիա:Օվկիանոսներ Կատեգորիա:Պալեոզոյ Կատեգորիա:Մեզոզոյ
Բուդդայի ճկույթը
«Բուդդայի ճկույթը» (Buddha's Little Finger), ամերիկացի ռեժիսոր Թոնի Փեմբերթոնի ցածրբյուջետային գեղարվեստական կինոնկարը, որի գլխավոր դերում նկարահանվել է Թոբի Քեբելը։ Ֆիլմը նկարահանվել է ռուս ժամանակակից գրող Վիկտոր Պելևինի «Չապաևն ու Պուստոտան» վեպի հիման վրա։
Սյուժե
Գործազուրկ բանաստեղծ Պյոտր Պուստոտան ձերբակալվում է ՊԱԿ-ի կողմից 1991 թվականի օգոստոսյան հեղաշրջման փորձի ժամանակ, ենթարկվում է խոշտանգումների, կորցնում գիտակցությունը և հայտնվում 1919 թվականի հետհեղափոխական Ռուսաստանում, որտեղ կռվում է լեգենդար կարմիր հեծելազորային հրամանատար Չապաևի և նրա գնդացրորդուհի Անկայի հետ նույն կողմում։ Հիշողության տարօրինակ բացերը նրան գցում են մերթ իննսունականների հանցագործ Մոսկվա, մերթ քաղաքացիական պատերազմ։ Պյոտրն իմանում է, թե փոփոխությունների երկու քամիները որքան կարող են միաժամանակ մոլեգնել մեկ մարդու գլխում ։
Անվանում
Անգլիայի համար Էնդրյու Բրոմֆիլդի թարգմանությամբ վեպը վերնագրվել է «», իսկ ԱՄՆ-ի համար` «» ։ Ըստ թարգմանիչ Անդրեաս Թրեթների՝ գրքի գերմաներեն «» վերնագիրը ինքն է հորինել{ , և քանի որ «The Clay Machine Gun» անվանումը պակաս հաջող էր, ամերիկացիները վերցրին իրենց անվանումը ։ Նույնպես է կոչվում է նաև Փեմբերթոնի ֆիլմը։
Սցենար
Համաձայն Պրավդա.ռու-ի 2011 թվականի հաղորդագրության՝ ֆիլմի սցենարում հայտնվել էին Լուբյանկայի մենախցերը և Սպիտակ տան վրա կրակող թնդանոթները, թեպետ ավելի վաղ «ծրագրվում էր» օրիգինալ տեքստի հանդեպ ակնածալից վերաբերմունքով «թովիչ կոկաինային թրիփի» ոճ ։ Պրոդյուսեր Կարստեն Շտոտերի խոսքերով՝ սցենարը լրջորեն փոփոխված է և բավականին ազատ է մեկնաբանում վեպի տեքստը ։
Վիկտոր Պելևինը, ռեժիսորի խոսքով, կարդացել է սցենարը, դրականորեն է արձագանքել ու ասել է, որ ինքը «...հավանում է 120-ից 115 էջը, իսկ այդ 5 էջերում դուք կարողացել եք գործնականում քանդել ամբողջ պատմությունը», ուստի նա գրել է մի շարք դիտողություններ, թե ինչպես դա պետք է անել ։
Նկարահանումներ
Նախատեսվում էր, որ ֆիլմը նկարահանվելու է Լայպցիգում և Բեռլինում ։ Ռեժիսորի խոսքով՝ ինքը ստիպված է եղել նկարահանման օրերի քանակը կրճատել 30-ի, թեև ավելի վաղ նախատեսվում էր նկարահանման 40 օր անցկացնել, իսկ հետո, բյուջեի դեֆիցիտի պատճառով, 21-ի ։
Ըստ Filmportal.de կայքի տեղեկատվության՝ նկարահանումներն իրականացվել են 28.08.2012-25.09.2012 ։
Դերասանական կազմ
Գլխավոր դերերը ֆիլմում կատարում են արևմտյան դերասանները։ Ի սկզբանե պլանավորվում էր, որ ֆրանսիացի դերասան Ժան-Մարկ Բառը կատարելու է Վոլոդինի դերը, բրիտանացի դերասան Ռուփերթ Ֆրենդը՝ Պյոտր Պուստոտայի , իսկ Սոֆյա Մայլսը՝ Աննայի ։ Միխայիլ Կալատոզիշվիլիի կարծիքով՝ որպեսզի ֆիլմը ճշմարիտանման լինի, գոնե նկարահանող խմբում պետք է լինեն ռուս դերասաններ, իսկ արևմտյան աստղերը «հասարակության համար յուրահատուկ խայծ են» ։
Ֆիլմի թողարկում
Ֆիլմի թողարկման և նկարահանման ժամկետները բազմիցս հետաձգվել են. այսպես, ըստ IMDb-ի, թողարկումը նախատեսված էր դեռևս 2009 թվականին ։ 2012 թվականի օգոստոսին ֆիլմի պրոդյուսերներից մեկը՝ Մարտին Փոլ-Հուսը, նշում էր, որ ֆիլմը պատրաստ կլինի մինչև 2013 թվականի սեպտեմբեր, իսկ 2012 թվականի դեկտեմբերին ռեժիսորը հույս ուներ այն թողարկել 2013 թվականի գարնանը ։
Ֆիլմի ռեժիսոր Թոնի Փեմբերթոնի խոսքերով՝ ֆիլմին ուղի հարթելու համար պահանջվել է գրեթե 10 տարի ։
Պրեմիերա
Պրեմիերան տեղի է ունեցել 2015 թվականի օգոստոսի 6-ին   Լայպցիգում ։
Արտաքին հղումներ
Կատեգորիա:Վիկտոր Պելևինի ստեղծագործությունների էկրանավորումներ Կատեգորիա:Անգլերեն ֆիլմեր Կատեգորիա:Գերմանական թրիլեր ֆիլմեր Կատեգորիա:Կանադական դրամա ֆիլմեր Կատեգորիա:Գերմանական դրամա ֆիլմեր Կատեգորիա:2015 ֆիլմեր Կատեգորիա:Գերմանական ֆիլմեր Կատեգորիա:2015 դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Ռուսաստանում
Վասիլի Սիդորով
Կենսագրություն
1967 թվականին ավարտել է ԽՍՀՄ արտաքին գործերի նախարարության Մոսկվայի միջազգային հարաբերությունների պետական ինստիտուտը։ 1967 թվականից զբաղվում է դիվանագիտական գործունեությամբ։ Տիրապետում է ֆրանսերենի, հունարենի և անգլերենի։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի միջազգային հարաբերությունների պետական ինստիտուտի շրջանավարտներ
Քուրդ-Հաջի
Քուրդ-Հաջի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում ։ Գտնվում էր Տիգրիսի աջ ափին, Դիարբեքիր քաղաքից 30 կմ հարավ-արևելք ։
Բնակչության մասին տվյալներ չեն պահպանվել։
Գվադելուպա
Գվադելուպա (Guadeloupe), Ֆրանսիայի անդրծովյան դեպարտամենտ Վեսթ Ինդիայում, Կարիբյան ծովի արևելյան մասում։ Տարածքը 1,628 կմ² է։ Կազմի մեջ են մտնում Գվադելուպ գլխավոր կղզին և Մարի Գալանտ, Դեզիբադ, Լը Սենտ, Սեն Բարտելմի, Պտիտ Տեր մանր կղզիներն ու Սեն Մարտեն կղզու հյուսիսային մասը (հարավային մասը պատկանում է Նիդերլանդներին)։
Հայտնաբերել է Քրիստափոր Կոլումբոսը, 1493 թվականին։
Գլխավորապես բնակվում են մուլատներ և սևամորթներ։ Տնտեսության հիմքը շաքարեղեգի, բանանի մշակությունն է։ Վարչական կենտրոնը Բաս Տերն է, գլխավոր առևտրական կենտրոնն ու նավահանգիստը՝ Պուենտա-պիտրը։
Աշխարհագրություն
Գվադելուպան կազմված է երկու մոտ նույն չափ ունեցող կղզիներից, որոնք բաժանվում են նեղուցով:Արևմտյան մասը Բաս-Տերը ֆրանսերենից թարգմանաբար նշանակում է «ներքև»:Այդտեղ է գտնվում Փոքր Անտիլյան կղզնիների ամենաբարձր կետը Սուֆրիեր հրաբուխը (1467մ):Գրանդ-Տեր կղզին հարթավայրային է մաքսիմալ բարձրությունը 130 մետր է։
Պատմություն
1635 թվականին Գվադելուպան զավթել են ֆրանսիացիները. 1674 թվականին հայտարարել են ֆրանսիական տիրույթ։ Մինչ 1816 թվականը Գվադելուպայի համար պայքար է գնացել Ֆրանսիայի և Մեծ Բրիտանիայի միջև։ 1946 թվականին ստավել է Ֆրանսիայի «անդրծովյան դեպարտամենտի» ստատուս ։
Ծանոթագրություններ
Կատեգորիա:Ֆրանսիայի երկրամասեր Կատեգորիա:Կարիբյան ավազանի երկրներ Կատեգորիա:Ֆրանսախոս երկրներ Կատեգորիա:Ֆրանկոֆոնիայի միջազգային կազմակերպության անդամ երկրներ Կատեգորիա:Կղզի պետություններ
Անդրանիկ Մխիթարյան
Անդրանիկ Մխիթարյան, հայ գեղանկարիչ։ Հայաստանի նկարիչների միության անդամ։ ՀՀ բանակի կապիտան (2000)։
Ստուդենիցա (գյուղ, Տիվրովի շրջան)
Ստուդենիցա (Студениця), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1537 թվականին։
Անդրանիկ Մխիթարյան
Կենսագրություն
Անդրանիկ Մխիթարյանը ծնվել է 1946 թվականին Թալինի շրջանի Սուսեր գյուղում։ Սովորել է Երևանի Խաչատուր Աբովյանի անվան մանկավարժական ինստիտուտի գեղարվեստական դաստիարակության ֆակուլտետի նկարչա-գծագրական բաժնում։ Անդամակցել է մանկավարժական ինստիտուտում գործող Հայ հայրենասերների միության մասնաճյուղ հանդիսացող խմբակին (Ռուբիկ Հովսեփյանի գլխավորությամբ)։ Թռուցիկներ տարածելու պատճառով կալանավորվել է 1968 թվականի ապրիլի 16-ին։ Մայիսի 28-ին խափանման միջոց կալանքը փոխվել է չհեռանալու մասին ստորագրությամբ։ Դատապարտվել է 1 տարի ազատազրկման։ 1970 թվականին ավարտել է ինստիտուտը, տեղափոխվել Աշտարակ և աշխատել է տեղի գեղարվեստի դպրոցում։ 1988 թվականից մասնակցել է Արցախյան շարժմանը։ Եղել է Աշտարակի «Ղարաբաղ» կոմիտեի անդամ։ 1990-1991 թվականներին զբաղվել է ինքնապաշտպանական ջոկատների կազմակերպմամբ։ 1994-1995 թվականներին եղել է Աշտարակի գեղարվեստի դպրոցի տնօրենը։ 1995 թվականից հրավիրվել է ՀՀ պաշտպանության նախարարություն և մինչև 2004 թվականը եղել է ՀՀ պաշտպանության նախարարության մշակույթի և հասարակական կապերի բաժնի պետի տեղակալը։ ՀՀ բանակի կապիտան է (2000)։